നമ്പർ. KSA/KNR/C2/1475/2025 തീയതി 05/11/2015 പ്രകാരമുള്ള സാമ്പത്തിക വർഷത്തിലെ ഓഡിറ്റ് പരാമർശത്തിൻമേലുള്ള റിപ്പോർട്ട്

 1-1-1 വാർഷിക ധനകാര്യ പത്രികയിൽ മുൻ വർഷത്തെ താരതമ്യ തുകകൾ ഉൾപ്പെടുത്തിയിട്ടില്ല 
 	കേരള പഞ്ചായത്ത് രാജ്  അക്കൗണ്ട്സ്  ചട്ടങ്ങൾ, 2011ലെ ചട്ടം 62(3) പ്രകാരം വാർഷിക ധനകാര്യ പത്രികയിൽ മുൻ വർഷത്തെ താരതമ്യ തുകകൾ ഉൾപ്പെടുത്തുവാൻ വിട്ടുപോയിട്ടുണ്ട്. ഇവ ഭാവിയിൽ വാർഷിക ധനകാര്യപത്രികയുടെ ഭാഗമാക്കുന്നതാണ്. ആയത് സംബന്ധിച്ച് പരാമർശം  ഒഴിവാക്കണമെന്ന് അപേക്ഷിക്കുന്നു.

1-1-2 ധനകാര്യ കമ്മീഷൻ അവാർഡ് തുക - ചെലവ് തുക പൊരുത്തപ്പെടുന്നില്ല 
CFC TIED GRANT പ്രകാരമുള്ള പ്രോജക്ട് നമ്പർ 181/24-പഞ്ചാരക്കുളം നവീകരണം, പ്രോജക്ട് നമ്പർ 143/24 അടുത്തില പൊതുകുളം നവീകരണം  എന്നിവ 2023-24 വർഷം പണി പൂർത്തിയായി തുക അനുവദിച്ചതിനാൽ  2023-24 വർഷത്തിൽ തന്നെ സുലേഖ സോഫ്റ്റ്‌വെയറിൽ ചെലവ് കാണിച്ചു. ഈ ഗ്രാംസ്വരാജ് സോഫ്റ്റ് വെയറിൽ പേയ്മെന്റ് കാണിച്ചു എങ്കിലും ബാങ്ക് അക്കൗണ്ടിൽ നിന്നും അവസാന ഗഡുവായ തുകകൾ പോയിരുന്നില്ല. മേൽ തുകകൾ 2024 -25 വർഷമാണ് ബാങ്കിൽ നിന്നും പെയ്മെന്റ് ആയിട്ടുള്ളത്. ആയതിനാലാണ് സുലേഖ സോഫ്റ്റ്‌വെയറിലും AFS ലും വ്യത്യാസം കാണിക്കുന്നത്. 2024-25 വർഷത്തെ 188/25 മാവില്യപ്പുറം പൊതുകുളം നവീകരണം എന്ന പദ്ധതിയിലെ റീടെൻഷൻ തുകയായ 51596/-  രൂപ സുലേഖയിൽ കാണിക്കാൻ വിട്ടുപോയി. കൂടാതെ 265/- രൂപ ബാങ്ക് ചാർജ് ഈടാക്കിയതാണ്. അങ്ങനെ ആകെ 231221/- രൂപയാണ് സുലേഖയിലും AFS ലും വ്യത്യാസം കാണിക്കുന്നത്

1-1-3 അഡ്വാൻസ് രജിസ്റ്റർ പരിശോധനയ്ക്ക് ലഭ്യമാക്കിയിട്ടില്ല
 	അഡ്വാൻസ് രജിസ്റ്റർ രേഖപ്പെടുത്തി സൂക്ഷിക്കുന്നുണ്ട്. പരിശോധനയ്ക്ക് സമർപ്പിക്കുന്നതാണ്.

1-1-4 ബി 4 ഷെഡ്യൂളിലെ ബാധ്യത വിവരങ്ങൾ ലഭ്യമാക്കിയിട്ടില്ല.
 	മുൻകാലങ്ങളിൽ തുടർന്നു വരുന്നതാണ്. ആയത് താഴെ പറയും പ്രകാരമാണ്. അദർ ക്രെഡിറ്റേഴ്സ് ഹെഡിൽ ചേർത്ത 1859584/- IAY പദ്ധതിക്ക് ലഭിച്ച തുകയാണ്. ഹെഡ് മാറി  രേഖപ്പെടുത്തി പോയതാണ്. അദർ ലയബിലിറ്റീസ് ചേർത്തിട്ടുള്ള 54840/- രൂപയിൽ 23477/- രൂപ IAY  ഫണ്ടിനത്തിൽ  തിരിച്ചടച്ച തുകയാണ്. ഹെഡ് മാറി രേഖപ്പെടുത്തി പോയതാണ്.  (54840-2347=31363) 31363 രൂപ സംബന്ധിച്ച് കൂടുതൽ പരിശോധിച്ച റിപ്പോർട്ട് ചെയ്യുന്നതാണ്. ആയത് സംബന്ധിച്ച് പരാമർശം  ഒഴിവാക്കണമെന്ന് അപേക്ഷിക്കുന്നു.

1-1-5 ആസ്തികളിൽ ഉൾപ്പെടാത്ത റോഡ്, ബ്രിഡ്ജിന് തെറ്റായി ഡിപ്രസിയേഷൻ രേഖപ്പെടുത്തി
ഡിപ്രസിയേഷൻ കണക്കുകൾ കൂടുതൽ പരിശോധിച്ചു ഓഡിറ്റിന് സമർപ്പിക്കുന്നതാണ്.

1-1-6 ബി 18 ഷെഡ്യൂളിലെ 3829427 രൂപയുടെ കൃത്യത സംബന്ധിച്ച് രജിസ്റ്റർ ലഭ്യമാക്കിയിട്ടില്ല 
 	പരിശോധിച്ച കൃത്യത വരുത്തി പിന്നീട് ഹാജരാക്കുന്നതാണ്.

1-1-7 ക്യാഷ് ഫ്ലോ സ്റ്റേറ്റ്മെന്റിലെ “Net Decrease in cash & Cash Equivalents” ഉം “ Net Cash Generated By Activities” ഉം  തമ്മിൽ പൊരുത്തപ്പെടുന്നില്ല
 	പരിശോധിച്ച് വ്യക്തത വരുത്തി റിപ്പോർട്ട് ചെയ്യുന്നതാണ്.


1-1-8 ബി II ഷെഡ്യൂളിലെ മൂല്യം സ്ഥിരീകരിക്കുന്ന രജിസ്റ്റർ ലഭ്യമായിട്ടില്ല
 കേരള പഞ്ചായത്ത് രാജ് അക്കൗണ്ട്സ് ചട്ടങ്ങൾ 2011, ചട്ടം 80 ൽ പരാമർശിച്ചിട്ടുള്ളതനുസരിച്ചുള്ള B 11 ഷെഡ്യൂളിൽ പരാമർശിച്ചതുമായ ആസ്തികളുടെ മൂല്യം പരിശോധിക്കുവാൻ സാധിക്കുന്ന മാതൃകയിലുള്ള ആസ്തി രജിസ്റ്റർ തയ്യാറാക്കി പരിശോധനയ്ക്ക് പിന്നീട് ഹാജരാക്കുന്നതാണ്.

1-1-9 ബാലൻസ് ഷീറ്റിൽ ബ്ലോക്ക് പഞ്ചായത്തിന് സ്വന്തമായിട്ടുള്ള ഭൂമിയുടെ മൂല്യം ഉൾപ്പെടുത്തിയിട്ടില്ല.
 	പരിശോധിച്ച് വ്യക്തത വരുത്തി പിന്നീട് റിപ്പോർട്ട് ചെയ്യുന്നതാണ്.

1-1-10 IAY ജനറൽ തുകകൾ (B17&B4ഷെഡ്യൂളുകൾ )പൊരുത്തപ്പെടുന്നില്ല.
പരിശോധിച്ച് വ്യക്തത വരുത്തി പിന്നീട് റിപ്പോർട്ട് ചെയ്യുന്നതാണ്.

1-2 ബജറ്റ് -ബജറ്റ് അംഗീകാരം സംബന്ധിച്ച വിശദാംശങ്ങൾ പരാമർശമില്ല.
 1-3- സാമ്പത്തിക വിശകലനം -പരാമർശമില്ല 
 1-4-ഫണ്ട് വിനിയോഗം- പരാമർശമില്ല 
 1-5-അംഗീകാരം ലഭിച്ച പ്രോജക്ടുകൾ നടപ്പാക്കിയതിന്റെ വിവരം-  പരാമർശമില്ല 
 1-6-ക്യാഷ് പരിശോധന സാക്ഷ്യപത്രം- പരാമർശമില്ല.
 1-7-ആഭ്യന്തര നിയന്ത്രണ സംവിധാനം- എല്ലാ മാസങ്ങളിലും കാര്യാലയ പ്രവർത്തനം 
     വിലയിരുത്തത്തിന് ഓഫീസ് യോഗങ്ങൾ തുടർന്നു ചേരുന്നതാണ്.
 1-8- ഗ്രാമസഭ- പരാമർശമില്ല 
 1-9- വാടക അടക്കാൻ കാലതാമസം വരുത്തിയ കെട്ടിട ഉടമകളിൽ നിന്നും പിഴ ഈടാക്കിയിട്ടില്ല.
ബ്ലോക്ക് പഞ്ചായത്തിന്റെ ഉടമസ്ഥതയിലുള്ള മിനി വ്യവസായ കേന്ദ്രത്തിൽ വാടകയ്ക്ക് പ്രവർത്തിക്കുന്ന സ്ഥാപനങ്ങൾ/വ്യക്തികളിൽ നിന്നും പിഴ പലിശ ചുവടെ പറഞ്ഞ പ്രകാരം ഈടാക്കിയിട്ടുണ്ട്. 

1) വായക്കാലി സതീശൻ - Room No. 317 C - Rs.167/-, Receipt No. R-B130200-26000055.
2) പി.പി.ബാലകൃഷ്ണൻ - Room No. 268 C – Rs. 454/-, Receipt No. R-B130200-26000056
3) ശശികല.ടി.വി. – Room No. 268 D – Rs. 438/-
                       Room No. 268 E – Rs. 548/-    
			        Rs. 986/- , Receipt No. R-B130200-26000057
4) KADCO – Rs.1509/- Receipt No. R-B130200-26000058
5) കുടുംബശ്രീ ബസാർ - Rs.242/-,  R-B130200-26000059
ആയതിനാൽ മേൽ പരാമർശം ഒഴിവാക്കണമെന്ന് അപേക്ഷിക്കുന്നു.
1-10- മാന്വൽ രസീറ്റ് ബുക്കുകളുടെ സ്റ്റോക്ക് രജിസ്റ്റർ പരിശോധനയ്ക്ക് ലഭ്യമാക്കിയിട്ടില്ല
 ബ്ലോക്ക് പഞ്ചായത്തിൽ നിന്നും ജീവനക്കാർക്കും നിർവഹണ ഉദ്യോഗസ്ഥർക്കും അനുവദിച്ച മാന്വൽ രസീറ്റ് ബുക്കുകളുടെ വിവരങ്ങളുടെ വിവരങ്ങൾ ഗ്രാമലക്ഷ്മി മുദ്രാലയത്തിൽ നിന്നും പർച്ചേസ് ചെയ്ത ഇനങ്ങളുടെ സ്റ്റോക്ക് രജിസ്റ്ററിൽ രേഖപ്പെടുത്തിയിട്ടുണ്ട്. ആയതിനാൽ പട്ടികജാതി വികസന ഓഫീസർക്ക് ബ്ലോക്ക് പഞ്ചായത്തിൽ നിന്നും 2022 ൽ  അനുവദിച്ച ‘111’ നമ്പർ മാന്വൽ രസീറ്റ് ബുക്ക് സ്റ്റോക്ക് രജിസ്റ്ററിൽ രേഖപ്പെടുത്തി അനുവദിച്ചിട്ടുണ്ട്. ആയതിന്റെ പകർപ്പ് ഉള്ളടക്കം ചെയ്യുന്നു. സ്റ്റോക്ക് രജിസ്റ്റർ ഓഡിറ്റിങ്ങിന് ഹാജരാക്കുന്നതാണ്. ആയതിനാൽ ഓഡിറ്റ് പരാമർശം ഒഴിവാക്കണമെന്ന് അപേക്ഷിക്കുന്നു.

1-11- ബ്ലോക്ക് പഞ്ചായത്തിന്റെ അധീനതയിലുള്ള കെട്ടിടങ്ങളിൽ നിന്നും വാടക ഈടാക്കുന്നതിലെ അപാകതകൾ 
 1)	ബ്ലോക്ക് പഞ്ചായത്തിന്റെ ഉടമസ്ഥതയിലുള്ള താവം ഇൻഡസ്ട്രിയൽ എസ്റ്റേറ്റ്, ചെറുതാഴം ഇൻഡസ്ട്രിയൽ എസ്റ്റേറ്റ്, കോഴിവളർത്തൽ കേന്ദ്രം, ഇരിണാവ് വനിതാ സംരംഭകത്വ കേന്ദ്രം, മത്സ്യ മാർക്കറ്റ് കെട്ടിടം,ഫിറ്റ്നസ് സെന്റർ എന്നീ മുറികൾ വാടകയ്ക്ക് നൽകി വരുന്നുണ്ട്. ഇരിണാവിലെ ഒഴിഞ്ഞു കിടക്കുന്ന നാലു മുറികൾ നിലവിൽ വാടകയ്ക്ക് കൊടുത്ത മുറികൾ ഉൾപ്പെടുന്ന കെട്ടിടത്തിലെ  ഒന്നാം നിലയിൽ ലേലം വെക്കുന്ന വിപണി  സാധ്യത കുറവായതിനാൽ ആരും ലേലം കൊള്ളാൻ തയ്യാറാകുന്നില്ല. ആയതിനാലാണ് പ്രസ്തുത മുറികൾ ഒഴിഞ്ഞു കിടക്കുന്നത്. എങ്കിലും തുടർന്നും ലേല നടപടികൾ സ്വീകരിക്കുന്നതാണെന്ന് വിവരം ബോധിപ്പിക്കുന്നു ആയതിനാൽ ഓഡിറ്റ് പരാമർശം ഒഴിവാക്കണമെന്ന് അപേക്ഷിക്കുന്നു.
2) 2024-25 സാമ്പത്തിക വർഷത്തിൽ വാടക ഇനത്തിൽ കുടിശ്ശിക വരുത്തിയ താഴെ പറയുന്ന കുടിശ്ശിക തുക അടവാക്കിയിട്ടുണ്ട്.
    1). അൻസാരി.കെ.എം. – Room No. 317 H - 2/25,3/25 എന്നീ മാസങ്ങളിലെ വാടക കുടിശ്ശിക GSTഉൾപ്പെടെയുള്ള തുക 6830/- രൂപ R-B130200-26000001 രശീതി പ്രകാരം അടവാക്കിയിട്ടുണ്ട്. രശീതി ഇതോടൊപ്പം ഉള്ളടക്കം ചെയ്യുന്നു.
    2). ബിജു.പി.എ – Room No. 268 A - 4/24 മുതൽ 6/24  വരെയുള്ള തുക 19433/- രൂപ R-B1 30200-25000055 പ്രകാരം അടവാക്കിയിട്ടുണ്ട്. ബാക്കി തുക അടവാക്കുന്നതിന് ടിയാന് നോട്ടീസ് നൽകിയിട്ടുണ്ട്.  അടവാക്കിയ തുകയുടെ രശീതി ഇതോടൊപ്പം ഉള്ളടക്കം ചെയ്യുന്നു.
    3) ബിജു.പി.എ – Room No.268 A - 3/25 മാസം കുടിശ്ശിക വരുത്തിയ തുക 4208 രൂപ R-B130200-25000056 രശീതി പ്രകാരം അടവാക്കിയിട്ടുണ്ട്. രശീതി ഇതോടൊപ്പം ഉള്ളടക്കം ചെയ്യുന്നു.
    4) ലിഞ്ജു.സി.എസ് – Room No.268 F-   3/25 മാസത്തിലെ വാടക കുടിശ്ശിക തുക 7806/- രൂപ R-B130200-26000025 രശീതി പ്രകാരം അടവാക്കിയിട്ടുണ്ട്. രശീതി ഇതോടൊപ്പം ഉള്ളടക്കം ചെയ്യുന്നു.
    5) ലിഞ്ജു.സി.എസ് – Room No.268 G-  11/24 മുതൽ 3/25 വരെ വാടക കുടിശ്ശിക വരുത്തിയ തുക 35778/- രൂപ  R-B130200-25000052 രശീതി പ്രകാരം അടവാക്കിയിട്ടുണ്ട്. രശീതി ഇതോടൊപ്പം ഉള്ളടക്കം ചെയ്യുന്നു.
	മേൽ പരാമർശം ഒഴിവാക്കണമെന്ന് അപേക്ഷിക്കുന്നു.


1-12- ഭിന്നശേഷിക്കാരായ വിദ്യാർത്ഥികൾക്കുള്ള സ്കോളർഷിപ്പ് -ഗ്രാമപഞ്ചായത്ത് വിഹിതം നൽകൽ- വിനിയോഗ സാക്ഷ്യപത്രം ലഭ്യമാക്കിയിട്ടില്ല. 718767/- രൂപയുടെ ചെലവ് തടസ്സപ്പെടുത്തുന്നു
 ഭിന്നശേഷിക്കാരായ വിദ്യാർത്ഥികൾക്കുള്ള സ്കോളർഷിപ്പ് 718767/- രൂപയുടെ മാടായി ഗ്രാമ പഞ്ചായത്തിന്റെ വിനിയോഗ സാക്ഷ്യപത്രം ഇതോടൊപ്പം സമർപ്പിക്കുന്നു. ആയതിനാൽ മേൽ പരാമർശം ഒഴിവാക്കണമെന്ന് അപേക്ഷിക്കുന്നു.

 1-13-പട്ടികജാതി ഗ്രൂപ്പുകൾക്ക് വാദ്യോപകരണങ്ങൾ നൽകൽ രേഖകൾ ലഭ്യമാക്കിയിട്ടില്ല. 824500/- രൂപയുടെ ചെലവ് തടസ്സപ്പെടുത്തുന്നു 
 	പദ്ധതിയുമായി ബന്ധപ്പെട്ട് ഓഡിറ്റ് ആവശ്യപ്പെട്ട പ്രകാരം രേഖകൾ സഹിതം  റിപ്പോർട്ട് സമർപ്പിക്കുന്നതിന് എസ് സി ഓഫീസർക്ക് കത്ത് നൽകിയിട്ടുണ്ട്. വിശദമായ റിപ്പോർട്ട് ഓഡിറ്റിന് സമർപ്പിക്കുന്നതാണ്.

1-14-പട്ടികജാതി ഗ്രൂപ്പുകൾക്ക് വാദ്യോപകരണങ്ങൾ നൽകൽ- പദ്ധതി അപാകതകൾ- 542500/- രൂപയുടെ ചെലവ് തടസ്സപ്പെടുത്തുന്നു.
മേൽ പദ്ധതിയുമായി ബന്ധപ്പെട്ട് ഓഡിറ്റ് ആവശ്യപ്പെട്ട പ്രകാരം റിപ്പോർട്ട് സമർപ്പിക്കുന്നതിന് എസ് സി ഓഫീസർക്ക് കത്ത് നൽകിയിട്ടുണ്ട്. വിശദമായ റിപ്പോർട്ട് ഓഡിറ്റിന് സമർപ്പിക്കുന്നതാണ്


1-15-പട്ടികജാതി വികസന ഓഫീസ് ദൈനംദിന ചെലവ്- സ്റ്റേഷനറി സാധനങ്ങൾ സ്റ്റോക്കിൽ എടുത്തതിന്റെ വിശദാംശങ്ങൾ ലഭ്യമാക്കിയിട്ടില്ല- 9263/- രൂപയുടെ ചെലവ് തടസ്സപ്പെടുത്തുന്നു .
മേൽ പദ്ധതിയുമായി ബന്ധപ്പെട്ട് ഓഡിറ്റ് ആവശ്യപ്പെട്ട പ്രകാരം റിപ്പോർട്ട് സമർപ്പിക്കുന്നതിന് എസ് സി ഓഫീസർക്ക് കത്ത് നൽകിയിട്ടുണ്ട്. വിശദമായ റിപ്പോർട്ട് ഓഡിറ്റിന് സമർപ്പിക്കുന്നതാണ്

1-16താലൂക്ക് ആശുപത്രി പഴയങ്ങാടി ഡയാലിസിസ് ജനറേറ്റർ അറ്റ കുറ്റപ്പണി- പദ്ധതി അപാകതകൾ
	പഴയങ്ങാടി താലൂക്ക് ആശുപത്രി ഡയാലിസിസ് യൂണിറ്റിലെ ജനറേറ്റർ പ്രവർത്തന രഹിതമായതിനെ തുടർന്ന് ദിവസേന ഡയാലിസിസ് ചികിത്സ തേടിയെത്തുന്ന അനേകം രോഗികളെ പ്രത്യക്ഷമായി ബാധിക്കുന്ന സ്ഥിതി വിശേഷം സംജാതമായതിനാൽ വിഷയം ഭരണ മസിതിയിൽ ചർച്ച ചെയ്യുകയും ജനറേറ്റർ അടിയന്തിരമായി പ്രവർത്തന ക്ഷമമാക്കുന്നതിന് എത്രയും വേഗം നടപടികൾ സ്വീകരിക്കുന്നതിനും  PWD Electrical Engineer നൽകിയ എസ്റ്റിമേറ്റ് പ്രകാരമുള്ള 3,44,025 രീപ മെയിന്റനൻസ് ഫണ്ടിൽ അനുവദിച്ചു നൽകുന്നതിനും ഭരണ സമിതി ശുപാർശ ചെയ്യുകയും ചെയ്തു.
	പ്രസ്തുത ശുപാർശയുടെയും ഇലക്ട്രിക്കൽ എൻജിനീയറുടെ എസ്റ്റിമേറ്റിന്റെയും അടിസ്ഥാനത്തിൽ ടെണ്ടർ നടപടികളിലൂടെ കുറവ് നിരക്ക് രേഖപ്പെടുത്തിയ യൂണിടെക് എന്ന സ്ഥാപനത്തിന്  പ്രവൃത്തി അടിയന്തിരമായി പൂർത്തീകരിക്കുന്നതിനായി നൽകി.
	പ്രസ്തുത സ്ഥാപനം വളരെ അടിയന്തിര പ്രാധാന്യത്തോടുകൂടി പ്രവൃത്തി പൂർത്തീകരിക്കുകയും ബിൽ പേയ്മെന്റിനായി സെക്യൂരിറ്റി ഡെപ്പോസിറ്റ് അടക്കമുള്ള രേഖകളോടു കൂടി സമർപ്പിക്കുകയും ചെയ്തു. പ്രവൃത്തിയുടെ ഘട്ടങ്ങളിലെല്ലാം ഇലക്ട്രിക്കൽ അസിസ്റ്റന്റ് എൻജിനീയർ നേരിട്ട് പ്രവൃത്തികൾ പരിശോധിച്ചിരിന്നു. ആയതിന്റെ അടിസ്ഥാനത്തിൽ 07.03.2025 ന് സ്പെസിഫിക്കേഷൻ അനുസരിച്ച് പ്രവൃത്തികൾ തൃപ്തികരമായി പൂർത്തീകരിച്ചിട്ടുണ്ടെന്ന് അസിസ്റ്റന്റ് എൻജിനീയർ ബില്ലിൽ സാക്ഷ്യപ്പെടുത്തി നൽകിയതിന്റെ അടിസ്ഥാനത്തിലാണ് 10.03.2025 ന് ബിൽ പേയ്മെന്റിനായി ട്രഷറിയിൽ നൽകിയത്. മാർച്ച് മാസമായതിനാൽ പ്രൊജക്ട് കാലാവധി അവസാനിക്കാറായതിനാലാണ് പൂർത്തീകരിച്ച പ്രവൃത്തിയുടെ ബിൽ അടിയന്തിരമായി നൽകിയത്.
	എന്നിരുന്നാലും പൂർത്തീകരിച്ച പ്രവൃത്തിയുടെ വിവരം എൻജിനീയറുടെ റിപ്പോർട്ടായി ലഭിച്ചിരുന്നില്ല. അതിനാലാണ് 13.03.2025 ന് എൻജിനീയർക്ക് കത്ത് നൽകിയത്. 12.08.25 ന് മാത്രമാണ് പ്രസ്തുത വിവരം കത്ത് മുഖാന്തിരം ലഭിച്ചത്.
	പൊതുമരാമത്ത് വൈദ്യുത വിഭാഗം അസിസ്റ്റന്റ് എൻജിനീയറുടെ കാര്യാലയത്തിൽ നിന്നുമുള്ള കത്ത് നമ്പർ AEELE-SNOTLPB/173/2025-DB3-PWD തീയതി 12.08.2025 പ്രകാരം നിലവിൽ ജനറേറ്റർ പ്രവർത്തന ക്ഷമമാണ് എന്ന് എൻജിനീയർ റിപ്പോർട്ട് നൽകിയിട്ടുണ്ട്. കത്തിന്റെ പകർപ്പും സാക്ഷ്യപ്പെടുത്തിയ ബില്ലിന്റെ പകർപ്പും ഇതോടൊപ്പം സമർപ്പിക്കുന്നു. മറുപടി പരിശോധിച്ച് തടസ്സവാദം നീക്കിത്തരണമെന്ന് അപേക്ഷിക്കുന്നു.


 1-17-ശുചിത്വ മിഷന് കൈമാറിയ തുകയുടെ വിനിയോഗ സാക്ഷ്യപത്രം ലഭ്യമാക്കിയിട്ടില്ല.
 	മാലിന്യ സംസ്കരണവുമായി ബന്ധപ്പെട്ട് “വൃത്തി 2025 ദി  കേരള കോൺ ക്ലെവ്‌” എന്ന പരിപാടി സംഘടിപ്പിക്കുന്നതിനായി ശുചിത്വ മിഷന് 200000/- രൂപ നൽകിയതിന്റെ വിനിയോഗ സാക്ഷ്യപത്രം ഇതോടൊപ്പം ഉള്ളടക്കം ചെയ്യുന്നു.  ഓഡിറ്റ് പരാമർശം ഒഴിവാക്കിത്തരണമെന്ന് അപേക്ഷിക്കുന്നു.
1-18-എബിസി പദ്ധതി- വിനിയോഗ സാക്ഷ്യപത്രം ലഭ്യമാക്കിയിട്ടില്ല.200000/- രൂപയുടെ ചെലവ് തടസ്സപ്പെടുത്തുന്നു.
 	എബിസി പദ്ധതിക്കായി നൽകിയ തുകയുടെ വിനിയോഗ സാക്ഷ്യപത്രം ലഭ്യമാക്കുന്നതിന് ജില്ലാ പഞ്ചായത്തിന് കത്ത് നൽകിയിട്ടുണ്ട്. വിനിയോഗ സാക്ഷ്യപത്രം  ലഭിക്കുന്ന മുറയ്ക്ക് ഓഡിറ്റിന് സമർപ്പിക്കുന്നതാണ്.

 1-19-ടെണ്ടർ നിരക്കിൽ നിന്നും വ്യത്യസ്തമായ നിരക്കിൽ തുക നൽകി രൂപയുടെ ചെലവ് തടസ്സപ്പെടുത്തുന്നു
	പ്രൊജക്റ്റ് നം. 120/2025 ബോട്ടിൽ ബുത്ത് വിതരണം പദ്ധതി പ്രകാരം കല്ല്യാശ്ശേരി ബ്ലോക്ക് പഞ്ചായത്ത് പരിധിയിലെ 8 ഗ്രാമപഞ്ചായത്തുകളിലെ തെരഞ്ഞെടുത്ത 8 ശുചിത്വ വാർഡുകളിൽ വിതരണം ചെയ്യുന്നതിനാണ് വിഭാവനം ചെയ്തിരുന്നത് .ആയത് പ്രകാരം 34 ബോട്ടിൽ ബൂത്തുകൾ വിതരണം ചെയ്യുകയുണ്ടായി . പദ്ധതി ഈ ടെണ്ടർ  ചെയ്തപ്പോൾ തയ്യാറാക്കിയ BOQ പ്രകാരം ബോട്ടിൽ ബൂത്ത്  നിർമിക്കനാവശ്യമായ 6 മെറ്റിരിയലുകളുടെ തുക രേഖപെടുത്തി ആകെ യൂനിറ്റ് പ്രൈസ് ലഭ്യമാകുന്ന വിധത്തിൽ ആണ് തയ്യാറാക്കിയിരുന്നത് .ജി.എസ്.ടി ഒഴിവാക്കുവാൻ കാരണം ആയത് കൂടി ഉൾപെടുത്തി BOQ തയ്യാറാക്കുവാൻ സാധിക്കാത്തതിനാലാണ് . പദ്ധതി പ്രകാരം തുക അനുവദിച്ച RBM ASSOCIATES എന്ന സ്ഥാപനമാണ് കുറഞ്ഞ നിരക്ക് ക്വാട്ട് ചെയ്തത്  (12,006 /- രൂപ ).മറ്റ് ക്വാട്ട് ചെയ്തവരെല്ലാവരും ജി.എസ്.ടി ഒഴിവാക്കിയാണ് ക്വാട്ട് ചെയ്തതത് എന്ന്  ഫോൺ മുഖേന ഉറപ്പ് വരുത്തുകയും ചെയ്തിരുന്നു . മാത്രവുമല്ല ബോട്ടിൽ ബൂത്ത് തയ്യാറാക്കിയ ശേഷം തുക അനുവദിക്കുന്നതിന് മുമ്പ്  എഞ്ചിനീയറിംഗ് വിഭാഗം വാല്യൂവേഷൻ തയ്യാറാക്കുകയും ആയത് അനുവദിച്ച യൂനീറ്റ് പ്രൈസിനേക്കാൾ വളരെ കുടുതലും (23,289 രൂപ) ആണ്  . ഈ ടെണ്ടർ  ചെയ്തപ്പോൾ തയ്യാറാക്കിയ BOQ കാരണം സംഭവിച്ചതാണ് എന്ന് ബോധിപ്പിക്കുന്നു. ടി വിഷയത്തിൽ പൊതു ഖജനാവിന് നഷ്ടം വരുത്തുകയോ മറ്റ് ക്രമക്കേടുകളൊ ബോധപൂർവ്വമായ വീഴ്ചയോ വരുത്തിയിട്ടില്ല എന്നും ആയതിനാൽ ടി പരാമർശം ഒഴിവാക്കി തരണം എന്നും അപേക്ഷിക്കുന്നു.

 1-20- ഹെൽത്ത് ഗ്രാന്റ് അവലോകനം
2024-25 വർഷത്തെ  പ്രൊജക്ട് നം.228/25 – മാട്ടൂൽ കുടുംബാരോഗ്യ കേന്ദ്രം ലബോറട്ടറി സൌകര്യം ഒരുക്കലും അടിസ്ഥാന സൌകര്യ വികസനവും എന്ന പദ്ധതിക്കായി ആകെ വകയിരുത്തിയത് 2757000 രൂപയാണ്. 2024-25 സാമ്പത്തിക വർഷത്തിൽ 2070765 രൂപയാണ് ചെലവഴിച്ചത്. ടി പദ്ധതി സമയബന്ധിതമായി പൂർത്തിയാക്കുവാൻ സാധിക്കാത്തത് തൊഴിലാളികളുടെ ക്ഷാമം കാരണമാണ്. 2025-26 വർഷം 586148 രൂപ കൂടി ചെലവാക്കി പദ്ധതി പൂർത്തിയാക്കിയിട്ടുണ്ട്. ആയതിനാൽ പരാമർശം ഒഴിവാക്കിത്തരണമെന്ന് അപേക്ഷിക്കുന്നു.


